මෙහි ප්‍රථම කාඩ්පත පාසල් ශිෂ්‍යයෙකුට හා මගියෙකුට පිරිනමනු ලැබීය.පෞද්ගලික ප්‍රවාහන සේවා අමාත්‍යාංශය, ටෙලිකොම් මොබිටෙල් හා මහජන බැංකුව යන රාජ්‍ය ආයතන ‍මේ සඳහා එක්ව සිටී.බස් හිමියන්ට ,බස් සේවකයන්ට මෙන්ම මගී ජනතාවටද මෙම කාඩ් පත් ක්‍රමය මඟින් පහසුවක් සැලසෙන අතර, මාරු කාසි ප්‍රශ්නයට මෙන්ම ප්‍රවේශපත් නිකුත් කිරීමේ ගැටලුවටද මෙයින් විසඳුමක් ලැබේ.පෞද්ගලික ප්‍රවාහන සේවා ඇමති සී. බී. රත්නායක මහතා මෙහිදී අදහස් දක්වමින් ගුණාත්මක මගී ප්‍රවාහන සේවාවක් ලබා දීම සඳහා ගත හැකි හැම ක්‍රියාමාර්ගයක්ම ගන්නා බවත් තමාගේ එකම අරමුණ ජනතාවට හොඳ ප්‍රවාහන සේවාවක් ලබාදීම බවත් සඳහන් කළේය.දැය‍ට කිරුළට සමගාමීව මෙය ක්‍රියාත්මක කරන බවත් ඉදිරියේ දී සෑම පෞද්ගලික බස් රථයකටම මෙය ලබා දෙන බවත්, ඊට අමතරව මෙම කාඩ්පතෙන්ම බස් රථයේ ගමන් කිරීම මෙන්ම වෙනත් භාණ්ඩ ගැනීමටද හැකිවන බවත් ඇමැතිවරයා සඳහන් කළේය.නිසි ලෙස නිසි වෙලාව‍ට ධාවනය කෙරෙන බස් සේවාවක් අවශ්‍ය බව සඳහන් කළ ඇමැතිවරයා ලංගමයත් පෞද්ගලික බස් සේවාවත් එකසේ ආරක්ෂා කර ගෙන ඉදිරියට යා යුතු බවත්, ලංගම බස් සේවාව කඩා වැටීමට කිසිදිනක සුදානම් නැති බවත්, ඒකාබද්ධ කාලසටහන් ක්‍රමය ක්‍රියාත්මක කරන බවත් සඳහන් කළේය.පොදු ප්‍රවාහනය ශක්තිමත් කිරීම මහින්ද චින්තන ප්‍රතිපත්තියේද සඳහන් බව ත් ඒ අනුව ප්‍රවාහනය ක්ෂේත්‍රය දියුණු කිරීම සඳහා පියවර රැසක්ම ගෙන ඇති බවත් ඇමැතිවරයා පැවසීය.